‘હા.. હું એની પાસેના એપાર્ટમેન્ટમાં જ રહું છું !’ પેલા ભાઈ ઉત્સાહમાં ઝડપથી બોલી ગયા. ને પછી ધીમેથી ઉમેર્યું, ‘તમને આ જીન્સ, ટી-શર્ટમાં પહેલી જ વાર જોયાં. બાકી તમને સ્મિપલ ડિઝાઈનના ડ્રેસ-દુપટ્ટામાં કે મોટે ભાગે સાડીમાં ઘણીવાર જોયાં છે !’ પછી આછું સ્મિત કરતાં કહ્યું, ‘આ ડ્રેસમાં તમારું રૂપ ઑર નીખરે છે. તેમાંય ઢીલો અંબોડો ખૂબ જચે છે !’ સ્ત્રીસહજ લજ્જાની ઝરમર અમોલાની આંખોમાંથી ઝરમરી ગઈ. નરમાશથી પણ સ્પષ્ટ બોલી જવાયું. ‘થૅન્ક યૂ વેરી મચ !’